《沈无隐国正惠殿庐所赐香茶》
宋代·袁说友

公论归吾党，平生只故人。
近书时遣况，旧雨日相亲。
茶辍闽山贡，香分御府珍。
须公文石陛，回首霅溪滨。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。